stanford-oval/wikipedia huggingface dataset:
Marvel Cinematic Universe: Ensimmäinen vaihe
Elokuvat > Iron Man (2008)

Miljardööri Tony Stark rakentaa itselleen haarniskan, jouduttuaan terroristien vangiksi. Päästyään pakenemaan, hän päättää päivittää haarniskaansa ja ryhtyä Rautamieheksi etsiäkseen ja tuhotakseen kaikki ilman hänen lupaansa myydyt aseet.
Huhtikuussa 2006 Marvel palkkasi Jon Favreaun ohjaamaan Iron Manin, Arthur Marcumin ja Matt Hollowayn sekä Mark Fergusin ja Hawk Ostbyn tehdessä kilpailevat versiot käsikirjoituksesta. Favreau yhdisteli molemmat yhdeksi käsikirjoitukseksi, jonka kirjoitti puhtaaksi John August. Robert Downey Jr. valittiin nimirooliin syyskuussa 2006, kasvatettuaan pukinparran ja treenattuaan vakuuttaakseen elokuvan tekijät siitä, että hän sopii rooliin. Kuvaukset alkoivat 12. maaliskuuta 2007, ja ensimmäiset viikot vietettiin kuvaten Starkin vankeuskohtauksia Afghanistanissa, jotka kuvattiin Inyon piirikunnassa, Kaliforniassa. Tuotanto sijoittui myös former Hughes Companyn äänimaisemiin Playa Vistassa, Los Angelesissa, ja lisäkuvauksia tehtiin Edwards Air Force Basessa sekä Caesars Palacessa Las Vegasissa. Iron Man sai ensiesityksensä Greater Union -teatterissa Sydneyssä 14. huhtikuuta 2008, maailmanlaajuisesti 30. huhtikuuta, sekä Pohjois-Amerikassa 2. toukokuuta.
Elokuva päättyi lopputekstien jälkeen näytettyyn kohtaukseen, jossa Samuel L. Jacksonin näyttelemä Nick Fury, saapui Starkin puheille keskustellakseen ”Kostajat”-hankkeessa. Favreau sanoi sisällyttäneensä kohtauksen ”pienenä vihjeenä faneille [...] tapana johdatella The Avengersiin.” Jackson oli mukana kuvauksissa vain päivän, mukana vain tuotannon ydinryhmä estämään cameo-roolin vuotamisen. Kapteeni Amerikan kilpi nähtiin myös taustalla kohtauksessa; sen oli alun perin liittänyt eräs ILM:n työntekijä vitsillä, mutta Favreau päätti antaa sen jäädä elokuvaan.
Elokuvat > The Incredible Hulk (2008)

Altistuttuaan gammasäteilylle, joka on antanut hänelle kyvyn muuttua hirviömäiseksi Hulkiksi, tiedemies Bruce Banner lähtee maanpakoon ja erottaa itsensä rakkautensa kohteesta, Betty Rossista. Ollessaan asevoimien jahtaamana, Banner yrittää etsiä parannuskeinoa ja estää tilaansa joutumasta käyttöön aseena.
Tammikuussa 2006 Marvel sai Hulkin elokuvaoikeudet Universal Picturesilta tämän epäonnistuttua tekemään aikataulua jatko-osasta ohjaaja Ang Leen vuoden 2003 elokuvalle Hulk. Universal piti kuitenkin tulevien Hulk-elokuvien levitysoikeudet. Jatko-osan tuotannon jatkamisen sijaan, Marvel palkkasi Louis Leterrierin ohjaamaan The Incredible Hulkin, uudelleenkäynnistyksen Hulk-elokuville. Leterrier aluksi kieltäytyi, johtuen kunnioituksestaan Leetä kohtaan, mutta harkitsi asiaa uudelleen ja suostui. Käsikirjoituksen teki Zak Penn, laati käsittelyn vuoden 2003 elokuvalle. Huhtikuussa 2006, Edward Norton osallistui neuvotteluihin näyttelemään Bruce Banneriä ja uudelleenkirjoittamaan Pennin käsikirjoituksen, vaikka Penn sai käsikirjoituksesta kaiken kunnian. Tuotanto alkoi 9. heinäkuuta 2007 ja kuvaukset sijoittuvat suurimmalta osin Torontoon, Lisäkuvausten sijoittuessa New Yorkiin ja Rio de Janeiroon. The Incredible Hulk sai ensiesityksenä Gibson Amphitheatressa 8. kesäkuuta 2008, ja varsinainen ensi-ilta oli 13. kesäkuuta.
Elokuvan tapahtumat sijoittuvat samaan aikaan Iron Man 2:n ja Thorin kanssa, ensimmäisenä mainitun sijoittuessa kuusi kautta Iron Manin jälkeen. Iron Manissa näytellyt Downey teki lyhyen cameo-esiintymisen Tony Starkina elokuvan lopussa. Downey sanoi elokuvan tekijöille ”me vain tomutimme yhteen supersankareitamme. Se tapahtuu kohtauksessa, jossa perusteellisesti lähestyn [näyttelijä William Hurtin kenraali Rossia], ja harkitsemme jonkin sortin rajoitettua yhteistyötä. Hän on mahtava—ja en halua paljastaa liikaa—hän on epätoivoinen sillä hetkellä kun löydämme hänet. Oli todella hauskaa nähdä hänet näyttelemässä tätä voimakasta hahmoa, joka on puoliksi pussissa.” Lisäksi Kapteeni Amerikka nähdään lyhyesti jäätyneenä elokuvan vaihtoehtoisessa avauskohtauksessa, joka on mukana DVD:llä.
Elokuvat > Iron Man 2 (2010)

Tony Starkin paljastettua olevansa Rautamies, Yhdysvaltain hallitus vaatii häntä luovuttamaan teknologiansa. Sillä välin, kilpaileva liikemies ja venäläinen tiedemies juonittelevat käyttääkseen hänen omaa teknologiaansa häntä vastaan.
Heti Iron Manin menestyksekkään julkaisun myötä toukokuussa 2008, Marvel Studios julkisti kehittävänsä sille jatko-osan Iron Man 2. Favreau palasi ohjaajaksi  and Justin Theroux palkattiin käsikirjoittajamaan alkuperäinen Favreaun ja Downeyn ideoima tarina. Lokakuussa 2008, Downey allekirjoitti neljän elokuvan sopimuksen, johon retroaktiivisesti kuului ensimmäinen elokuva, jatkaakseen roolissaan niissä ja Don Cheadle palkattiin korvaamaan Terrence Howard James Rhodesin roolissa. Jackson allekirjoitti sopimuksen Nick Furyn roolin jatkamisesta Iron Manin lopputekstien jälkeisestä kohtauksesta yhdeksän elokuvan kestoiseksi, ja Scarlett Johansson valittiin näyttelemään Mustaa Leskeä, osaksi monen elokuvan kestoista sopimusta. Kuvaukset alkoivat 6. huhtikuuta 2009, Pasadena Masonic Templessa Pasadenassa. Suurin osa kuvauksista sijoittui Raleigh Studiosin tiloihin Manhattan Beachille. Muihin kuvauspaikkoihin kuuluivat Edwards Air Force Base, Monaco, ja Sepulvedan pato. Iron Man 2 sai ensiesityksenä Los Angelesin El Capitan Theatressa 26. huhtikuuta 2010, ja sai ensi-iltansa muualla päin maailmaa 28. huhtikuuta alkaen ja Pohjois-Amerikassa 7. toukokuuta.
Elokuvan tapahtumat sijoittuvat kuusi kautta Iron Manin jälkeen, ja samaan aikaan The Incredible Hulkin ja Thorin kanssa. Elokuvan tekijät jatkoivat viittausta muihin Marvelin elokuviin sisällyttämällä Kapteeni Amerikan kilven. Favreau selitti, ”Esittelimme lyhyesti Kapteeni Amerikan kilven lyhyesti lopullisen elokuvan yhdessä kohtauksessa. Joten kun se nyt todella oli hänen huoneessaan, meidän oli selvitettävä miten suhtautua siihen, että kilpi oli hänen työpajassaan.” Iron Man 2:n loppuvaiheilla, kohtauksessa, joka sijoituu S.H.I.E.L.D.:n turvataloon, sisältää useita pääsiäismunia, monitorilta näytetystä The Incredible Hulkin kohtauksesta karttaan, joka näyttää useita muihin Marvel-elokuviin liittyviä paikkoja, mukaan lukien yhden, joka sijoittuu Afrikkaan viittauksena Mustaan Pantteriin. Nuori Peter Parker esiintyy lapsena, jolla on Rautamies-naamio kasvoillaan ja jonka Stark pelastaa Hammer Industriesin yksiköiltä. Hämähäkkimiehen myöhempi näyttelijä Tom Holland, Feige ja Spider-Man: Homecomingin ohjaaja Jon Watts vahvistivat tämän kesäkuussa 2017. Elokuvan lopputekstien jälkeinen kohtaus näyttää Thorin vasaran löytämisen kraatterista.
Elokuvat > Thor (2011)

Thor, Asgardin kruununprinssi, karkotetaan Maahan ja häneltä poistetaan voimat, kun hän aloittaa uudelleen aselepoon ajautuneen sodan. Samalla kun hänen veljensä, Loki, havittelee valtaistuinta itselleen, Thorin täytyy todistaa arvoisuutensa ja saada takaisin vasaransa Mjolnir.
Mark Protosevich palkattiin Thorin käsikirjoittajaksi huhtikuussa 2006, kun oikeudet oli saatu Sony Picturesilta. Elokuussa 2007 Marvel palkkasi Matthew Vaughnin ohjaamaan elokuvan, mutta hän jätti projektin toukokuussa. Syyskuussa 2008, Kenneth Branagh osallistui neuvotteluihin Vaughnin korvaajaksi. Toukokuussa 2009, Chris Hemsworth taas osallistui neuvotteluihin nimihahmon rooliin, ja Tom Hiddleston valittiin näyttelemään tämän veljeä, Lokia. Molemmat näyttelijät allekirjoittivat sopimuksen useasta elokuvasta. Marvel palkkasi Ashley Edward Millerin ja Zack Stentzin tekemään elokuvalle uuden käsikirjoituksen, jonka vielä kirjoitti uudelleen Don Payne. Tuotanto alkoi 11. tammikuuta 2010 Los Angelesissa, ennen kuin se siirrettiin maaliskuussa Galisteoon, New Mexicoon. Thorin ensiesitys oli 27. huhtikuuta 2011 Event Cinemas -teatterissa Sydneyn George Streetilla ja Yhdysvaltain ensiesitys 2. toukokuuta El Capitan Theatressa Los Angelesissa. Elokuva sai ensi-iltansa muualla maailmassa 21.–30. huhtikuuta ja Pohjois-Amerikassa 6. toukokuuta.
Elokuvan tapahtumat sijoittuvat samaan aikaan The Incredible Hulkin ja Iron Man 2:n kanssa, jälkimmäisen sijoittuessa kuusi kautta Iron Manin jälkeen. Clark Gregg, joka näytteli elokuvissa Iron Man ja Iron Man 2 S.H.I.E.L.D.-agentti Phil Coulsonia, palasi rooliinsa elokuvassa Thor. Hän totesi roolistaan Thorissa, ”Agentti Coulson oli yksi niistä, jotka eivät oikeastaan esiintyneet sarjakuvissa, ja hänellä [oli] tavallaan pieni rooli Iron Manissa. Ja olin vain erittäin onnekas, että he päättivät laajentaa hahmoa ja [valitsivat] hänet näkymään enemmän sen universumissa.” Allekirjoitettuaan sopimuksen esiintymisestä Haukansilmänä elokuvassa The Avengers, Jeremy Renner teki cameoesiintymisen yhdessä Thorin kohtauksessa. Branagh sanoi, että ”olimme aina aikoineet laittaa tyyppi korissa toimintaan kohtauksessa, jossa Thor murtautuu S.H.I.E.L.D.:n leiriin”, ja että hän oli innoissaan kun tuottajat kertoivat haluavansa hänen käyttävän Rennerin Haukansilmää siinä roolissa. Elokuva päättyy lopputekstien jälkeiseen kohtaukseen, jossa Loki katsoo sivusta, kun Erik Selvig ja Nick Fury keskustelevat Tesseraktista. Kohtauksen ohjasi Joss Whedon, joka ohjasi myös The Avengersin. Stellan Skarsgård, näytteli Selvigiä, sanoi, ettei kohtausta ollut alun perin Thorin käsikirjoituksessa, vaan että se oli lisätty, vasta kun hän oli suostunut esiintymään The Avengersissa.
Elokuvat > Captain America: The First Avenger (2011)

Vuonna 1942 Steve Rogers todetaan fyysisesti liian heikoksi liitymään Yhdysvaltain asevoimiin ja natseja vastaan toisessa maailmansodassa. Hänet kuitenkin värvätään salaiseen sotilasoperaatioon, jossa hänet muutetaan fyysisesti supersotilas Kapteeni Amerikaksi ja hänen on taisteltava natsien asekehitysosasto Hydraa ja sen johtajaa Punakalloa vastaan.
Marvel palkkasi huhtikuussa 2006 David Selfin tekemään käsikirjoituksen Captain America -elokuvalle. Joe Johnston allekirjoitti sopimuksen ohjaamisesta marraskuussa 2008, kun taas Christopher Markus ja Stephen McFeely palkattiin tekemään käsikirjoitus uudelleen. Maaliskuussa 2010, Chris Evans valittiin näyttelemään Kapteeni Amerikkaa ja Hugo Weaving Punakalloa. Tuotanto alkoi 28. kesäkuuta 2010 Yhdistyneessä kuningaskunnassa, ja kuvauspaikkoina Lontoo, Caerwent, Manchester ja Liverpool. Captain America: The First Avengerin ensiesitys oli 19. heinäkuuta 2011 El Capitan Theatressa Los Angelesissa, ja virallinen ensi-ilta Pohjois-Amerikassa 22. heinäkuuta, elokuvan ilmestyessä muualla päin maailmaa 27. heinäkuuta alkaen.
Thorin lopputekstien jälkeisessä kohtauksessa esiintynyt Tesserakti esiintyy Captain America: The First Avengerissa MacGuffinina. Elokuvassa, Dominic Cooper näytelee nuorta Howard Starkia, Tony Starkin isää, joka isännöi varhaisempaa versiota Stark-näyttelystä, jollaista Tony itse isännöi elokuvassa Iron Man 2. Elokuvan viimeisessä kohtauksessa esiintyy lyhyesti Jacksonin esittämä Nick Fury ja lopputekstien jälkeen teaser elokuvasta The Avengers.
Elokuvat > The Avengers (2012)

Nick Fury, S.H.I.E.L.D.:n johtaja, kerää kokoon supersankarit Rautamiehen, Thorin, Kapteeni Amerikan, Hulkin, Mustan Lesken ja Haukansilmän pysäyttämään Thorin veljeä Lokia, joka pyrkii valtaaman Maan.
Zak Penn, joka käsikirjoitti The Incredible Hulkin, palkattiin tekemään käsikirjoitus The Avengersille kesäkuussa 2007. Huhtikuussa 2010, Joss Whedon teki sopimuksen elokuvan ohjauksesta sekä Pennin käsikirjoituksen uusimisesta. Marvel ilmoitti, ettei Edward Norton palaa Bruce Bannerin / Hulkin rooliin, ja heinäkuussa 2010, Mark Ruffalo valittiin hänen tilalleen. Downey, Evans, Hemsworth, Johansson, Renner, Hiddleston ja Jackson uusivat roolinsa aiemmista elokuvista. Kuvaukset alkoivat huhtikuussa 2011 Albuquerquessa, ennen niiden siirtymistä elokuussa Clevelandiin ja syyskuussa New Yorkiin. The Avengersin ensiesitys oli 11. heinäkuussa 2012 El Capitan Theatressa Los Angelesissa, ja ensi-ilta Pohjois-Amerikassa oli 4. toukokuuta.
Iron Man -elokuvissa Pepper Pottsia näytellyt Gwyneth Paltrow otettiin elokuvaan mukaan Downeyn vaatimuksesta. Whedon ei alun perin aikonut ottaa elokuvaan lainkaan sivuhahmoja sankareiden omista elokuvista, sillä ”hahmot on erotettava tukijärjestelmistään, jotta tiimille syntyy tarvittava eristys”. Avi Arad kertoi Sony Picturesin ja Disneyn keskustelleen elokuvassa The Amazing Spider-Man nähdyn Oscorp-tornin sisällyttämisestä The Avengersin loppuun, mutta Feigen mukaan sopimus ei ollut missään vaiheessa lähellä toteutumista. Superroisto Thanos esiintyy elokuvan lopputekstien aikana näytetyssä kohtauksessa, näyttelijänään Damion Poitier.
Näyttelijät ja hahmot

Lyhenteiden merkitykset
Harmaa laatikko tarkoittaa, että hahmo ei esiinny elokuvassa.
C tarkoittaa kreditoimatonta cameoroolia.
OS merkitsee hahmon esiintyvän One-Shoteissa.
P tarkoittaa hahmon esiintyvän vain elokuvaa varten otetussa valokuvassa.
V tarkoittaa ääniroolia.
| Hahmo | Iron Man (2008) | The Incredible Hulk (2008) | Iron Man 2 (2010) | Thor (2011) | Captain America:The First Avenger  (2011) | The Avengers (2012) |
| --- | --- | --- | --- | --- | --- | --- |
| Bruce BannerHulk |   | Edward NortonLou FerrignoV  |   |   |   | Mark Ruffalo |
| Clint BartonHaukansilmä |   |   |   | Jeremy RennerC  |   | Jeremy Renner |
| Phil CoulsonOS | Clark Gregg |   | Clark Gregg | Clark Gregg |   | Clark Gregg |
| Nick Fury | Samuel L. JacksonC  |   | Samuel L. Jackson | Samuel L. JacksonC  | Samuel L. Jackson | Samuel L. Jackson |
| Loki |   |   |   | Tom Hiddleston |   | Tom Hiddleston |
| Virginia ”Pepper” Potts | Gwyneth Paltrow |   | Gwyneth Paltrow |   |   | Gwyneth Paltrow |
| James ”Rhodey” Rhodes | Terrence Howard |   | Don Cheadle |   |   |   |
| Steve RogersKapteeni Amerikka |   |   |   |   | Chris Evans | Chris Evans |
| Natasha RomanoffMusta Leski |   |   | Scarlett Johansson |   |   | Scarlett Johansson |
| Erik Selvig |   |   |   | Stellan Skarsgård |   | Stellan Skarsgård |
| Howard StarkOS | Gerard SandersP  |   | John Slattery |   | Dominic Cooper |   |
| Tony StarkRautamies | Robert Downey Jr. | Robert Downey Jr.C  | Robert Downey Jr. |   |   | Robert Downey Jr. |
| Thor |   |   |   | Chris Hemsworth |   | Chris Hemsworth |
Vastaanotto > Budjetit ja tuotot

| Elokuva | Ensi-ilta Suomessa | Tuotto> Yhdysvallat ja Kanada | Tuotto> Muu maailma | Tuotto> Maailmanlaajuisesti | Budjetti | Viitteet |
| --- | --- | --- | --- | --- | --- | --- |
| Iron Man | 1. toukokuuta 2008 | $318 604 126 | $266 762 121 | $585 366 247 | $140 miljoonaa |  |
| The Incredible Hulk | 13. kesäkuuta 2008 | $134 806 913 | $129 964 083 | $264 770 996 | $150 miljoonaa |  |
| Iron Man 2 | 5. toukokuuta 2010 | $312 433 331 | $311 500 000 | $623 933 331 | $200 miljoonaa |  |
| Thor | 4. toukokuuta 2011 | $181 030 624 | $268 295 994 | $449 326 618 | $150 miljoonaa |  |
| Captain America: The First Avenger | 11. elokuuta 2011 | $176 654 505 | $193 915 269 | $370 569 774 | $140 miljoonaa |  |
| The Avengers | 27. huhtikuuta 2012 | $623 357 910 | $895 455 078 | $1 518 812 988 | $220 miljoonaa |  |
| Yhteensä | Yhteensä | $1 746 887 409 | $2 065 892 545 | $3 812 779 954 | $1 miljardi |  |
Vastaanotto > Arvostelut

| Elokuva | Rotten Tomatoes | Metacritic |
| --- | --- | --- |
| Iron Man | 94% (282 arvostelua) | 79 (38 arvostelua) |
| Incredible Hulk The Incredible Hulk | 67% (238 arvostelua) | 61 (38 arvostelua) |
| Iron Man 2 | 71% (303 arvostelua) | 57 (40 arvostelua) |
| Thor | 77% (295 arvostelua) | 57 (40 arvostelua) |
| Captain America: The First Avenger | 80% (276 arvostelua) | 66 (43 arvostelua) |
| The Avengers | 91% (367 arvostelua) | 69 (43 arvostelua) |

Avi Arad, joka auttoi turvaamaan rahoituksen, tuotti Iron Manin ja The Incredible Hulkin.
Jon Favreau, Iron Manin ja Iron Man 2:n ohjaaja, auttoi tiiaamaan jaetun universumin konseptin lisäämällä Samuel L. Jacksonin ensimmäiseen elokuvaan lopputekstien jälkeisessä elokuvassa.
Afrikankääpiökauris

| Afrikankääpiökauris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Sorkkaeläimet Artiodactyla
Heimo::  Kääpiökauriit Tragulidae
Suku::  Hyemoschus  Gray, 1845
Laji::  aquaticus
Kaksiosainen nimi
 Hyemoschus aquaticus  (Ogilby, 1841) 
Synonyymit
 Moschus aquaticus Ogilby, 1841 
 Afrikankääpiökauriin levinneisyys
Katso myös
   Afrikankääpiökauris Wikispeciesissä   Afrikankääpiökauris Commonsissa 
Infobox OKVirheellinen NIMI-arvoIUCN-testi OK: 
Afrikankääpiökauris eli kääpiövesikauris (Hyemoschus aquaticus) on Afrikassa elävä kääpiökauriiden heimon sorkkaeläinlaji. Se on heimonsa suurin laji ja afrikankääpiökauriiden suvun (Hyemoschus) ainoa. Vanhasta nimestä huolimatta se ei ole sukua hirvieläimiin kuuluville vesikauriille (Hydropotinae), mutta vesikauriiden ja myskikauriiden tavoin lajin koirailla on pidentyneet yläkulmahampaat, joita ne käyttävät taisteluissaan. Sarvia ei ole kummallakaan sukupuolella.
Koko ja ulkonäkö

Afrikankääpiökauris on heimonsa kookkain laji. Arviot ruumiin pituudesta vaihtelevat 60 ja 102 senttimetrin välillä ja säkäkorkeudesta 30,5 ja 55 senttimetrin välillä. Lyhyen, pörröisen, alhaalta valkoisen hännän pituus on 7,5–17 senttimetriä. Aikuisen yksilön paino vaihtelee 7–16 kilogramman välillä. Koiraan keskipaino on 9,7, naaraan 12 kilogrammaa. Afrikankääpiökauris on niitä harvoja sorkkaeläimiä, joilla naaraat ovat koiraita suurempia. Vastasyntyneen poikasen painoa ei tunneta.
Muiden kääpiökauriiden tavoin Afrikankääpiökauris on vankkarakenteinen, pyöreäselkäinen ja lyhytkaulainen. Takaruumis on eturuumista korkeampi, mikä johtuu lihaksikkaista takajaloista. Jalat ovat ruumiinkokoon suhteutettuna lyhyet ja ohuet. Kinnerniveltentakana on mustan, kiiltävän ihon muodostama laikku. Nelivarpaiset, hyvin kehittyneet sorkat muistuttavat sian sorkkia.
Afrikankääpiökauriin kiiltävä turkki on selkäpuolelta punertavan ruskea, vatsapuolelta valkoinen. Ruumista kirjovat silmiinpistävät valkoiset poikittaisjuovat ja selän pystysuorassa rivissä kulkevat valkoiset täplät. Leukaa, kurkkua ja rintaa peittää karkea karva, jossa on valkoinen, V-kirjaimen muotoinen kuvio. Juovat ja täplät auttavat afrikankääpiökaurista sulautumaan varjoisaan metsäympäristöön.
Pää on pieni, suippo ja kapea. Nahkamaisessa kuonossa on viillonmuotoiset sieraimet, jotka muistuttavat jonkin verran virtahevon läppämäisiä sieraimia ja ovat sopeutuneet lajin tapaan paeta veteen. Kaula on lyhyt ja paksu, korvat pienet ja pyöreät. Silmät ovat suuret. Sarvia ei ole kummallakaan sukupuolella, mutta aikuisen koiraan yläkulmahampaat saattavat työntyä huulten välistä ulos saakka. Niitä käytetään taisteluissa aseina. Myös naaraan kulmahampaat ovat suurentuneet, mutta ovat lyhyemmät ja tylpemmät. Myskikauriilla ja vesikauriilla on samanlaiset kulmahampaat kuin Afrikankääpiökauriilla, mutta suuremmat. Maha on kolmilokeroinen. Koirailla on alaleuassa ainutlaatuiset hajurauhaset, jotka puuttuvat kaikilta muilta heimon lajeilta.
Liikkuessaan afrikankääpiökauris pitää päänsä alhaalla, mikä saa eläimen näyttämään lähes kartiomaiselta. Muoto auttaa sitä kulkemaan miltei läpitunkemattoman kasvillisuuden läpi. Kasvillisuuden aiheuttamilta vammoilta sitä suojaavat myös kilpenä toimiva turkki ja selkäpuolen luja iho. Paksu iho ulottuu myös takamukseen ja kaulaan, joissa on paksut lihakset. Paksun ihon ja lihaksiston tarkoituksena saattaa olla ehkäistä taisteluvammoja, joita pitkät kulmahampaat voisivat aiheuttaa.
Levinneisyys ja elinympäristö

Afrikankääpiökaurista tavataan Länsi- ja Keski-Afrikassa. Sen esiintyminen painottuu rannikon läheisyyteen. Länsi-Afrikassa sen levinneisyys ulottuu Sierra Leonesta ja Kaakkois-Guineasta Liberiaan, Norsunluurannikon eteläosiin ja Lounais-Ghanaan. Keskisessä Afrikassa sen levinneisyys kattaa sademetsäalueen, joka ulottuu Nigerjoen itäpuolisesta Nigeriasta Etelä-Kameruniin, Gaboniin, Angolan Cabindan maakuntaan, Kongon tasavaltaan ja Kongon demokraattiseen tasavaltaan. Afrikankääpiökauriin arvellaan hävinneen Ugandasta, mutta ainakin ennen sitä tavattiin maan läntisimmissä osissa. Sitä on havaittu myös Pohjois-Angolan Lunda Norten maakunnasta Kasaijoen läheltä, mikä on eteläisin havainto lajista.
Afrikankääpiökauriin elinympäristöä ovat jokilaaksojen, puronvarsien ja soiden läheisyydessä sijaitsevat alankomaan sademetsät. Afrikankääpiökaurista tapaa vain harvoin yli 250 metrin päässä lähimmästä makean veden lähteestä. Sitä tavataan usein varttuneissa ylänkömetsissä. Vaikka se elää aina jokien ja purojen läheisyydessä, varsinaisilla soilla se ei ole erikoistunut elämään.
Vuonna 1999 kannan kokonaismääräksi arvioitiin noin 280 000 yksilöä ja se luokitellaan elinvoimaiseksi lajiksi. Iturin metsässä esiintymistiheydeksi on raportoitu 1,5–5,0 eläintä neliökilometriä kohden, Gabonissa jopa 28 yksilöä neliökilometriä kohden.
Käyttäytyminen

Afrikankääpiökauris on arka ja piilotteleva. Se liikkuu yksinomaan öisin. Päiväsaikaan se lepää, ja on yleensä piiloutunut esimerkiksi puunrunkojen väliin, kaatuneiden puiden, tai aluskasvillisuuden joukkoon, mutta lepää yllättävän usein myös avoimemmassa paikassa. Naaras on koirasta aktiivisempi, mutta sekin viettää 40 prosenttia yöstä lepäillen. Huomaamattomana pysyäkseen afrikankääpiökauris luottaa suojaväriinsä ja liikkumattomuutensa. Lepäävä Afrikankääpiökauris voi päästää vain muutaman metrin päähän, ennen kuin pakenee vastaantulijaa. Se on ainoa pieni sorkkaeläin, joka aktiivisesti kätkeytyy sukeltamalla veden alle. Hyvästä uima- ja sukellustaidostaan huolimatta afrikankääpiökauris väsyy vedessä nopeasti. Sukelluksissa olevia eläimiä kuvatessa on huomattu, että ne liikkuvat puronpohjan tasolla askeltaen tavalla, joka muistuttaa virtahevon vastaavaa käyntiä. Afrikankääpiökauris ui vastavirtaan. Se nousee rantaan kohdalla, jossa on yläpuolella suojaavaa rantakasvillisuutta tai suojaavaa rantatörmää.
Afrikankääpiökauris on pääosin yksineläjä. Naaraat ovat paikkauskollisia ja voivat pysyä samalla reviirillä koko ikänsä. Koiraiden reviirit ovat suurempia ja menevät päällekkäin naaraiden reviirien kanssa. Koiraan reviirillä on yleensä kaksi naarasta. Eräällä Ivindo-joen saarella tehdyn tutkimuksen mukaan naaraan reviiriln koko on 13–14 hehtaaria, koiraan reviirillä 20–30 hehtaaria. Kahden Iturin metsässä elävän radiopannoitetun naaraan käyttämät elinalueet olivat kooltaan 22 ja 24 hehtaaria. Koiras pitää reviiriä hallussaan enimmillään vuoden, ennen kuin toinen koiras tulee sen tilalle. Afrikankääpiökauriit voivat olla toisiaan kohtaan aggressiivisia. Eräiden tutkijoiden mukaan tämä viittaa sosiaalisen hierarkian puuttumiseen. Koiraat käyvät taisteluja keskenään naaraita useammin, yleensä reviirikiistojen takia. Taistelut ovat useimmiten lyhyitä. Niissä ne säntäävät toisiaan kohden suu avoinna, tönien toisiaan kuonoillaan ja yrittäen purra toisiaan kulmahampaillaan ja alaleuan etuhampaillaan. Afrikankääpiökauriilla on ihossaan useassa kohtaa hajurauhasia, joita ne käyttävät luultavasti lajinsisäiseen viestintään. Ne liittyvät luultavasti parittelukäyttäytymiseen, mutta niitä saatetaan käyttää myös kemialliseen viestintään makuupaikoilla. Ritualisoidusta reviirin merkitsemisestä ei kuitenkaan ole todisteita. Naarasta kosiskelevan koiraan on kuvattu naarasta lähestyessä ja seuratessa päästävän lyhyitä parahduksia. Paikalliset Mbuti-pygmit kertovat lajin päästävän öisin erityisiä ”puuskutus”-huudahduksia öisin.
Käyttäytyminen > Lisääntyminen

Koska afrikankääpiökauris elää metsän suojissa, sen elinkaaresta tiedetään vain vähän, ja eri lähteissä on ristiriitaisia kertomuksia. Naaras synnyttää ilmeisesti yhden poikasen kerrallaan, kerran vuodessa. Neljä nisää viittaavat siihen että poikasia voisi olla enemmänkin. Kantoaika kestää 6–9 kuukautta, joidenkin lähteiden mukaan vain neljä. Emo imettää poikasta 3-6 tai jopa yhdeksän kuukautta.